钦定古今图书集成/方舆汇编/职方典/第1518卷 > 《震泽纪闻》
## 钦定古今图书集成/方舆汇编/职方典/第1518卷 > 《震泽纪闻》

诸蛮

初，安南之北，云南之南，为八百车里、老挝、木邦诸蛮。有孟密者，旧属木邦。木邦有女名《曩罕》弄，嫁之孟密其父爱之，尽以宝并媵焉。孟密以是日富强，与木邦相攻，两家俱讼于朝。孟密以密货赂二万，自兵部诸津要多受其贿者。大学士万安草敕，遣都御史程宗往按其事，有“可分分” 之语。宗覆奏如安指，于是孟密得立为安抚司。宗尽以所侵《木邦》地𢌿之。而《木邦》势寖弱反出其下，云南之患由此起，至今为梗云。